
Radobojsk ći advent 
uz spomenik rudaru 


J 


U RADOBOJU JAVNOSTI PREDSTAVLJEN PRIJEDLOG OPĆINSKOG PRORAČUNA ZA 2017. GODINU 


Ambiciozan ili nerealan? 


Nastavljajući praksu prethodnog 
izvještavanja javnosti o prijed- 
logu proračuna općine za iduću 
godinu u Radoboju je održana 
javna tribina na kojoj je općins- 
ki načelnik Anđelko Topolovec 
sa suradnicima iznio podatke o 
planiranim prihodima i rashodi- 
ma Općine za 2017. godinu. Pred- 
viđanja su da će se na prihodnoj 
strani tijekom 2017. godine pri- 
kupiti ukupno nešto manje od 
15.677.080 kuna, dok bi rasho- 
di iznosili oko 14.651.080 kuna 
što je u odnosu na 2016. godinu 
povećanje od 19,9%. U okviru 
izvornih općinskih prihoda pred- 
njači stavka prihoda od poreza 
na dohodak koji se planira u iz- 
nosu od 4.300.000 kuna, porez 
od imovine trebao bi iznositi 
115.000 kuna, komunalni dopri- 
nosi i naknade prema prijedlogu 
trebali bi donijeti 500.000 kuna, 
a prihodi po posebnim propi- 
sima planiraju se s iznosom od 
324.790 kuna. To su tako zvani 
izvorni prihodi općine. Tim izno- 
sima dodaju se pomoći iz pro- 
računa države i županije koji se 
planiraju u iznosu od 2.570.000 

kuna, te pomoći iz ostalih izvora 
u iznosu od oko 915.000 kuna. Za 
realizaciju programa investicija u 
kapitalne objekte iz EU fondova 
trebalo bi stići oko 3.000.000 
kuna, dok se od prodaje općinsk- 
og zemljišta planira prihod od 
oko 3.782.000 kuna. 

Kao i obično na predviđanja o 
prihodima osnovna je primjedba 
da je to nerealan plan i da se veći- 
na toga neće ostvariti. S druge 
strane predlagač prijedloga pro- 
računa općinski načelnik navodi 
kako bez ambicioznih planova 


Komemoracija civilnim 


žrtvama 


U spomen na nevine civilne 
žrtve koje su stradale u viho- 
ru Drugog svjetskog rata, kod 
spomenika u Cerju Jesenjskom 
u četvrtak 1. prosinca održana 
je komemoracija i položeni su 
vijenci. Za mještane Cerja 1. 
prosinac 1943. godine ostat će 
zapamćen po velikoj tragedi- 
Ji koja je zadesila 34 njihovih 
suseljana koji su mučki poubi- 
jani od Pavelićeve vojske a selo 
do temelja spaljeno. Na komem- 
oraciji su se okupili predstavni- 
ci ZUABA KZŽ-e i Zagrebačke 
županije, SABA RH, grada Za- 


rata 


greba i Općine Jesenje. Vijence 
su položili i zapalili svijeće, 
predstavnici navedenih udruga 
i načelnik Ivan Maligec a zatim 
su se komemorativnom  sku- 
pu prigodnim riječima obratili 
načelnik Maligec i Mijo Balija 
bivši predsjednik ZUABA KZŽ-e. 
Nakon skupa u Cerju predstavni- 
ci navedenih udruga položili su 
vijenac i kod spomenika NOB-a i 
žrtvama fašizma u centru Gorn- 
jeg Jesenja. Sudionici su se na- 
kon komemoracije zadržali na 
kraćem druženju u prostorijama 
općine. 


——— Kaba 
Hoće li se dobiti sredstva za rekonstrukciju stare zgrade u centru 
Radoboja, koja bi trebala postati ,,Hiža zagorskih štrukli“? 


nema ni realizacije pripremljenih 
programa, a kako postoje svi 
potrebni dokumenti za nekoliko 
značajnih objekata s kojima će se 
Općina javiti na natječaje za do- 
bivanje sredstava iz EU fondova, 
sredstva treba planirati, jer u pro- 
tivnom nema ništa od realizacije. 
Rashodovni dio proračuna ra- 
spoređen je u 11 područja. 
Na troškove Općinskog vijeća 
i mjesne samouprave otpada 
548.000 ili 4,4% ukupnih sred- 
stava proračuna, Jedinstveni 
upravni odjel u rashodima sud- 


jeluje sa 5,7% što iznosi 830.000 
kuna, vlastiti pogon s 7,8% dobi- 
va 1.137.000 kuna, vatrogastvo i 
civilna zaštita odnose 2%, odnos- 
no 292.870 kuna, gospodarstvu s 
20,1% učešća u ukupnim rashod- 
ima pripada 2.945.900 kuna, 
komunalna djelatnost trebala bi 
raspolagati sa 3.911.000 kuna 
ili 26,7%, za usluge unapređen- 
ja stanovanja i zajednice plan- 
ira se iznos od 467.000 kuna ili 
3,2%, kultura i religija sa 20,5% 
učešća mogle bi dobiti ukup- 
no 2.996.250 kuna, rekreacija i 
sport 290.000 ili 2%, obrazovanje 
820.000 kuna ili 5,5% te socijalna 
zaštita 2,1% što iznosi 313.000 
kuna. 

Razlika od 1.026.000 kuna 
između prihoda i rashoda pred- 
viđena je za pokriće manjka u 
proračunu iz prošle godine. 
Prijedlog proračuna prihvaćen 
je na sjednici Općinskog vijeća 
Radoboj održanoj 15. prosinca 
većinom glasova općinskih vi- 
jećnika, a o detaljima će biti više 
napisano u Radobojsko-Jesejans- 
kom listu koji će biti tiskan u 
siječnju 2017. 


Rekonstrukcija 
niskonaponske mreže 


Nakon izgradnje nove  tra- 
fostanice u centru Gornjeg 
Jesenja djelatnici HEP-a ovih 
su dana i vršili rekonstrukciju 
niskonaponske mreže. Posto- 
jeća mreža bila je na drvenim 
stupovima do kojih je na više 
mjesta bio otežan pristup te je 
zbog toga izvršena rekonstruk- 


cija postojeće niskonaponske 
mreže.  Rekonstrukcijom su 
postavljeni novi betonski stu- 
povi uz prometnice i javne 
površine kako bi u slučaju kvara 
ili druge potrebe bio olakšan 
pristup mreži a samim time i 
sigurnija opskrba potrošača 
električnom energijom. 


u 

Sanacija oštećenja na 
nerazvrstanim cestama 


Ovih je dana počelo saniranje 
udarnih rupa na nerazvrstanim 
cestama na području općine 
Jesenje. Oštećenja na cestama 
često nastaju zbog loše izvedene 
pripreme za asfaltiranje, složene 
konfiguracije terena, sastava tala 
te oborinske vode koje uzrokuju 
odrone bankina uz cestu. Nakon 
sanacije klizišta u Brdu i neko- 
licine manjih prišlo se sanaciji 
udarnih rupa kako bi se prije na- 
dolazeće zime nastala oštećenja 
pokrpala i spriječilo nastajanje 
novih. Veća oštećenja sanirana 
su na cesti kod zaselka Flaši koja 
je izgrađena prije desetak godi- 
na te će u narednom periodu biti 
potrebno pojačano održavanje 


Zahvaljujući relativno suhom 
i lijepom vremenu u zadnjim 
danima studenoga i prvim dan- 
ima prosinca u naselju Švaljki 
završena je većina radova na 
sanacija klizišta koje je obuh- 
vaćalo kliznu plohu od gotovo 
2000 m2. S obzirom na to da 
se radilo o relativno zahtjevnoj 
kliznoj plohi koja je ugrožavala 
nerazvrstanu cestu i stambeno 
gospodarske objekte u Općini 
Radoboj krajem 2014. godine 
počela je priprema projektne 
dokumentacije, koja je obuh- 
vaćala geomehanička ispitivanja 
s prijedlogom rješenja sanacije, 
geodetske izmjere, glavni pro- 
jekt sanacije, plan izvođenja 
radova, sanacijski program i 
ostale potrebne detalje i uk- 
upno je iznosila 101.125 kuna. 
Nakon što je bila zadovoljena 
sva potrebna administracija i 
nakon više mjesečnih iščekivan- 
ja sredinom rujna 2016. godine 
konačno su započeli radovi na 


na toj dionici kako bi cesta bila 
sigurna za promet. Uz udarne 
rupe veliku opasnost stvara i 
drveće uz ceste koje se često 
puta pod teretom snijega lomi i 
ugrožava sudionike u prometu. 
Potrebno je napomenuti da su 
vlasnici šuma uz cestu odgovo- 
rni za eventualno nastalu štetu 
a također i za ostale nezgode 
koje se mogu dogoditi u takvim 
situacijama. Ovim putem Općina 
Jesenje poziva sve vlasnike šuma 
čije je drveće nagnuto na cestu 
da isto poruše i kako bi se u 
nadolazečem zimskom periodu 
omogućio prolazak ralica i pov- 
ećala sigurnost svih sudionika u 
prometu. 


sanaciji klizišta. Temeljem pos- 
tupka javne nabave za izvođenje 
radova odabrana je tvrtka Vrelej 
d.o.o. iz Klanjca, a vrijednost 
ugovorenih radova iznosila je 
442.958,50 kuna. 


Uređena ulica prema 
osnovnoj školi u Jesenju 


Nakon = rekonstrukcije vo- 
dovodne i  visokonaponske 
električne mreže na cesti pre- 
ma osnovnoj školi u Gornjem 
Jesenju izvedeni su radovi na 
uređenju te prometnice. U 
dužini osamdesetak metara 


postavljeni su cestovni rub- 


U nešto više od dva mjeseca ko- 
liko su trajali glavni radovi na 
sanaciji klizne plohe iskopano 
je nešto manje od 900 m3 zeml- 
janog materijala, te nešto manje 
od 850 m3 nasipnog materijala 


njaci kako bi se spriječilo na- 
diranje zemlje i bujičnih voda 
sa okolnih parcela na asfaltni 
kolnik, uređeni su prilazi na 
državnu cestu i stambenim 
objektima a nakon toga cijela 
dionica do škole presvučena je 
novim asfaltnim slojem. 


iz postojeće kolničke konstruk- 
cije koji nije bio zadovoljava- 
jući. Izrađeno je 65 metara pot- 
pornog zida za koji je utrošeno 
nešto manje od 240 m3 kamena 
dimenzija 10-50 (60), izveden 
je sustav drenažnih rovova za 
ocjeđivanje padine, odvodnja 
kolničke konstrukcije, novi kol- 
nički zastor i ostale potrebne 
radnje. Asfaltiranjem nove kol- 
ničke konstrukcije završila je 
većina planiranih radova prema 
glavnom projektu. Ako vremen- 
ske prilike dopuste preostalo 
je još za odraditi sitne radnje i 
završno planiranje u cilju same 
funkcionalnosti i  estetskoga 
izgleda. S obzirom na to da 
je tijekom izvođenja radova 
bilo nužno izvesti određene 
stvari koje nisu mogle biti pre- 
poznate i definirane projektom 
(a u cilju funkcionalnosti bilo 
ih je potrebno izvesti) ukupna 
vrijednost radova iznosi preko 
500.000 kuna. 


ar 

NA KRAJU 2016. GODINE ZAMOLILI SMO NAČELNIKE OPĆINA RADOBOJ JESENJE DA ODGO- 
VORE NA NEKOLIKO NAŠIH PITANJA, TIM VIŠE ŠTO IH ZA NEŠTO VIŠE OD PET MJESECI 
OČEKUJU NOVI IZBORI. EVO ŠTO SU ODGOVORILI O TOME ŠTO JE OSTVARENO U OVOJ 
GODINI, KAKVA JE SURADNJA OSTVARENA S UDRUGAMA GRAĐANA I BIRAČIMA OPĆENI- 
TO, ŠTO JE DOBRO, A ŠTO BI TREBALO POPRAVITI I ŠTO OČEKUJU U IDUĆEM RAZDOBLJU. 


IVAN MALIGEC, NAČELNIK OPĆINE JESENJE 


Građanima poboljšavamo uvjete života 


Svih proteklih godina pa tako i 
ove Općina Jesenje provođen- 
jem raznih aktivnosti nastoji 
poboljšati uvjete života svojih 
mještana, tu mislim na izgrad- 
nju komunalne infrastrukture 
(vodovodne mreže, cesta, no- 
gostupa, javne  rasvjete...), 
davanjem više vrsta potpora i 
pomoći (novorođenčadi, vrtićkoj 
dobi, učenicima i studentima), 
poljoprivrednim — gospodarstvi- 
ma kroz subvencije pomažemo 
s ciljem opstanka ionako slabo 
razvijene poljoprivredne proiz- 
vodnje, pomažemo i socijalno 
ugroženima, starijima i nemoćn- 
ima, financiranje programa 
koje provode udruge sa našeg 
područja... Za realizaciju svih 
spomenutih aktivnosti potrebna 
su i pozamašna financijska sred- 
stva koja smo uspjeli osigurati 
prijavom naših projekata na nat- 
ječaje ministarstava i vlastitim 
sredstvima. Unatoč smanjenim 
prihodima u ovoj smo godini 
realizirali veći dio planiranih 
aktivnosti i pri tome uredno 
servisirali sve svoje financijske 
obaveze. 

Kao što sam spomenuo Općina 
vodi brigu o svim segmentima 
koji utječu na kvalitetu života 
naših mještana pa tako i na fi- 
nanciranje programa udruga 
kroz koje naši mještani nasto- 
je obogatiti društveni život na 
našim prostorima. Općina Jesen- 
je pri tome financijski i na ostale 
načine podržava i pomaže pro- 
jekte i programe udruga sa svo- 
jeg područja. Tu mogu reći da 
nema nijedne udruge sa našeg 
područja kojoj nismo pomogli u 
realizaciji njenog programa jer 
smatram da udruge svojim ak- 
tivnostima doprinose promociji 
i razvoju naše općine a i čine je 
prepoznatljivom (AKUD Ženko 
kazalište, udruga vinogradara 
Sv. Martin, MNK Jesenje i ostale). 


SANIRALI SMO KLIZIŠTA 
U ovoj smo godini završili ra- 


dove na sanaciji našeg najvećeg 
klizišta u Brdu te nekih manjih 
klizišta, nastavili smo sa rekon- 


strukcijom vodovodne mreže 
u Gornjem Jesenju, izvedeni su 
radovi na sanaciji oštećenja na 
nerazvrstanim cestama, te veći 
broj manjih komunalnih zahva- 
ta. Uz rad na terenu, aktivnosti 
su bili usmjerene na izradu pro- 
jektne dokumentacije i prijave 
na natječaje kako bi osigurali fi- 
nanciranje planiranih projekata. 
Unatoč prijavljivanjem na nat- 
ječaje na kojima smo prošli pr- 
votnu proceduru i zadovoljili 
postavljene kriterije nismo iz 
državnog proračuna dobili niti 
jedne kune što je nažalost poka- 
zatelj netransparentnosti pod- 
jele sredstava. 

Nažalost u posljednje vrijeme 
sve više je klizišta tako da nam 
to postaje sve veći teret, pogot- 
ovo u financijskom smislu. 
Nažalost država nam ne pomaže 
toliko koliko bi trebalo da se taj 
problem riješi. 


Moramo nastaviti sa rekonstruk- 
cijom vodovodne mreže kako bi 
svim mještanima naše općine 
osigurali opskrbu pitkom vodom 
tijekom cijele godine. Nastaviti 
ćemo sa izgradnjom i_modern- 
izacijom naših cesta, u svrhu 
proširenja turističke ponude 
planiramo urediti interpretaci- 
jski centar u kojem bi se uz 
izgrađenu stazu uprizorio život 
krapinskog neandertalca, urediti 
ćemo dječje igralište u Donjem 
Jesenju... 

Na predstojećim lokalnim _iz- 
borima mještani biraju ljude koji 
će u narednom periodu voditi 
općinu. Vjerujem da će pre- 
poznati sve ono što smo do sada 
uradili i da će se opredijeliti za 
ljude koji znaju i koji su sprem- 
ni nastaviti sa osmišljavanjem i 
realizacijom programa i projeka- 
ta koji će svima nama stvoriti 
kvalitetnije uvjete za život. 


IMAMO ODLIČNU SURADNJU 
S GRAĐANIMA 


Naše općinske strukture i ja 
osobno može se slobodno reći 
imamo odličnu suradnju sa građ- 
anima, ljudi znaju cijeniti naš 
trud i prepoznaju sve dobro što 
se je uradilo u našim naseljima 
posljednjih godina kako bi svima 
nama bilo ugodnije i ljepše živje- 
ti. Naravno ima i nezadovoljnika 
koji znaju iznositi kritike bez ar- 
gumenata i ne nude konkretna 
rješenja, no moram reći da svi 
nastojimo, koliko nam to okol- 
nosti dozvoljavaju da postigne- 
mo što ljepše uvjete života 
naših ljudi. U Upravnom odjelu 
imamo dvoje zaposlenih što je 
premalo pogotovo u zadnje vri- 
jeme jer se moramo puno bavi- 
ti administrativnim poslovima 
koje od nas traže državne insti- 
tucije te nam premalo vremena 
ostaje za konkretne aktivnosti. 
U ovo predblagdansko vrijeme 
želja mi je da lijepe događaje 
sačuvamo u svojim mislima i sr- 
cima, a ružne zaboravimo i kren- 
emo naprijed. I u nadolazećoj 
godini naš je cilj učiniti sve 
kako bismo životni standard 
naših mještana podigli na još 
višu razinu. lako je iza nas jed- 
na po mnogo čemu turbulent- 
na godina, u kojoj su prihodi 
mnogih pa tako i naše općine 
smanjeni nastojali smo zadržati 
kontinuitet započetih aktivno- 
sti u cilju boljitka svih mještana 
naše male općine što ćemo činiti 
i u buduće. 

Drage mještanke i mještani Je- 
senja, u ovo blagdansko vrijeme 
i dane obiteljskog okupljanja 
želim vam da božićne i novogo- 
dišnje blagdane dočekate u miru 
i veselju u krugu svojih naj- 
dražih. Neka vas prati dobri duh 
Božića, pronađimo vjeru i snagu 
za dane koji su pred nama, za- 
jedničkom dobrom voljom i ra- 
zumijevanjem učinimo sutra još 
boljim i sretnijim za sve nas. 

U to ime želim vam svima sretan 
Božić, puno zdravlja i sreće u 
novoj 2017. godini. 

ANĐELKO TOPOLOVEC, NAČELNIK OPĆINE RADOBOJ 


U 2016. ušli smo s velikim problemima 


U ovu godinu ušli smo s velikim 
problemom na koji nismo mogli 
utjecati. Radi se o gotovo 50% 
manjem općinskom proračunu 
zbog izmjena Zakona o finan- 
ciranju JLS, zbog poreznih prom- 
jena i zbog gubitka statusa brds- 
ko-planinskog područja. S takvim 
stanjem nikako ne mogu biti za- 
dovoljan, jer je toliko smanjeni 
proračun morao imati utjecaja 
na općinske aktivnosti. Najgore 
je što cijele godine nismo imali s 
kim razgovarati u državnoj vlasti, 
jer smo imali Vladu kakvu smo 
imali. 

Ono čime mogu biti zadovoljan 
je činjenica da ove godine nije 
bilo povećanja minusa Općine, 
što je veliki uspjeh s obzirom na 
smanjene prihode. Svakako sam 
zadovoljan  dovršetkom druge 
faze Muzeja Radboa, završen- 
om energetskom obnovom svih 
javnih zgrada, te financiranjem 
rada naših udruga, škole, župne 
zajednice, što smo ponovo osig- 
urali besplatne udžbenike za 
naše osnovnoškolce, te besplatan 
prijevoz i sufinanciranje domsk- 
og smještaja za srednjoškolce. 
Uspjeli smo održati brigu za naše 
starije sumještane putem prigod- 
nih paketa i osiguranja ogrje- 
va, održavali smo ceste i ostalu 
komunalnu infrastrukturu... To 
su stvari koje kod svih nas Ra- 
dobojčana donose zadovoljstvo. 
Također smo pripremili projekt- 
nu dokumentaciju za dobivanje 
sredstava iz EU fondova u vrijed- 
nosti oko 30 milijuna kuna, samo 
čekamo da ti natječaji konačno 
budu raspisani. 


LOŠE FUNKCIONIRANJE VLA- 
STI NA DRŽAVNOJ RAZINI 
SPUTAVA NAS U REALIZACIJI 
NAŠIH PROGRAMA 

Raduje me činjenica da na pod- 
ručju naše Općine djeluje veliki 
broj udruga civilnog društva 
koje su aktivne i koje okuplja- 
ju veliki broj mještana. Ove 
smo godine, sukladno zakonu, 
raspisali natječaj za dodjelu fi- 
nancijskih sredstava udrugama 
i pomogli smo najviše što smo 
mogli. Jedna od uloga jedini- 
ca lokalne samouprave je da 
podupiru rad udruga i mi to rad- 
imo najviše što je moguće. 
Pobrojao sam već stvari koje 
smo realizirali i s kojima sam 


zadovoljan. Spomenut ću još 
postavljanje solarnih kolekto- 
ra na zgradu Zavičajne zbirke i 
upravne zgrade Općine, a ono 
čime sam nezadovoljan je čin- 
jenica da praktički uopće nije 
bilo natječaja, ne samo za sred- 
stva iz EU fondova, nego ni nat- 
ječaja na državnoj razini. Posl- 
jedica je to lošeg funkcioniranja 
državne vlasti. 


KUBURIT ĆEMO SA SREDST- 
VIMA PRORAČUNA 

Znamo da ćemo i ove godine 
kuburiti sa sredstvima u pro- 
računu, ali ono što ćemo sigur- 
no napraviti je nadstrešnica kod 
mrtvačnice koja je neophodna 
zbog loših uvjeta kada puše i 
pada kiša. Također ćemo obno- 
viti i urediti centralni križ na 
groblju, asfaltirat ćemo nekoliko 
cesta, te napraviti projektnu do- 
kumentaciju za dio nogostupa 
koji jedini još nije napravljen, a 
to je prema Venci. Očekujem da 
će se konačno raspisati natječaji 
za sredstva iz EU fondova, a ima- 
mo pripremljenu dokumentaci- 
ju za uređenje i prenamjenu 
lovačkog doma u planinarski 
dom, otvaranje ,,Hiže zagorskih 
štruklji“ gdje bismo prezentirali 
domaća jela, zatim ,,Kuću vinove 
loze“, Kulturni centar i spomen 
sobu Side Košutić s knjižnicom 
i čitaonicom, potom izgradnju 
Vatrogasnog doma DVD Jazvine, 
te za uređenje i asfaltiranje ner- 
azvrstanih cesta. Kažem, to je 
sve pripremljeno i čekamo samo 
da se raspišu natječaji. 


OPRAVDALI SMO POVJERENJE 
KOJE SMO DOBILI 

Mi se za izbore pripremamo 
kontinuirano četiri godine i to 
tako da razvijamo Općinu Ra- 
doboj i stvaramo bolje uvjete 


života za sve naše stanovni- 
ke. I tako u svakom izbornom 
ciklusu. Mislim da smo radom i 
postignutim rezultatima, koji su 
itekako svima vidljivi, opravdali 
povjerenje koje smo dobili. Jako 
mi je drago da ljudi prepoznaju 
naš trud, jer smo u svakodnev- 
noj komunikaciji s mještanima 
i čujemo što ljudi govore. A da 
smo dobro radili, potvrđeno je 
i na političkoj razini. Naime, 
nakon što su u HNS učlanili 
nekadašnji članovi SDP-a Alo- 
jz Sajko i Dragutin Gerić, a 
našem klubu početkom godine 
pridružio se i nezavisni vijećnik 
Josip Tušek, a nedavno nam se 
pridružio Zvonko Pavrlišak, ta- 
jnik naše radobojske Udruge 
umirovljenika, koji je napustio 
HDZ. S njim je naš član postao 
i predsjednik Udruge umirovlje- 
nika Radoboj Ivan Malogorski, 
koji nije bio član druge stran- 
ke, te još nekolicina mladih. A 
razlog njihovog pridruživanja 
HNS-u je upravo naš rad. Vidjeli 
su da se mi najviše brinemo za 
Radoboj, da radimo na dobro- 
bit svih stanovnika, te da po- 
državamo kvalitetne projekte. 
S njima će HNS svakako biti još 
kvalitetniji, a u nastavku surad- 
nje s dosadašnjim koalicijskim 
partnerima sigurni smo, da 
ćemo još bolje raditi za sve nas 


Radobojčane. 

Mislim da je komunikacija s 
mještanima jako dobra. Mi smo 
jedina općina u našoj župani- 
ji čiji upravni odjeli rade pro- 
duženo, 7-17 sati, u doba ljet- 
nog računanja vremena. Putem 
Radobojskog = lista — građane 
informiramo o svim bitnim 
događajima u Općini, a aktivni 
smo i putem društvenih mreža 
i weba. Ljudi nam se u svakom 
trenutku mogu obratiti s prob- 
lemima, reći što misle, a to 
je nam je vrlo važno. Također 
funkcioniramo kroz mjesne 
odbore, koji su većinom vrlo 
aktivni i na tome im se i ovom 
prilikom zahvaljujem. One koji 
nisu baš aktivni pozivam da se 
aktiviraju i tako pomognu društ- 
vu. Povratne informacije govore 
da su ljudi zadovoljni, što nam 
daje još više energije. Kao načel- 
nik sam posebno zadovoljan ak- 
tivnostima naših brojnih udru- 
ga, koje pomažemo najviše što 
možemo. Vjerujem da su i one 
zadovoljne našom podrškom. 


OBEĆAJEM, I NADALJE ĆEMO 
RAZVIJATI NAŠ RADOBOJ 
Želim se zahvaliti svim surad- 
nicima i onima koji na bilo koji 
način pomažu u radu općinske 
vlasti. Također se  zahvalju- 
jem našim sugrađanima koji 
također aktivno sudjeluju u 
životu naše Općine. Uvijek sam 
realan, pa ću naglasiti da nas 
u 2017. čeka mnogo izazova i 
nepovoljnih situacija, pogoto- 
vo vezano uz smanjenje priho- 
da, ali mogu obećati da ćemo 
i dalje optimalno razvijati naš 
Radoboj i skrbiti o svim sta- 
novnicima, od najmlađih do na- 
jstarijih. Na kraju želim svima 
čestit Božić i mnogo zdravlja, 
sreće i uspjeha u novoj 2017. 
godini. 


€ o 

Dom je naš 


Općina Radoboj među rijetkim je 
jedinicama lokalne samouprave 
koja je na temelju zakona o le- 
galizaciji zgrada odlučila pomoći 
udrugama građana na svojem 
području ozakoniti objekte 
koje koriste, a izgrađeni su bez 
građevinskih dozvola. Legali- 
zirani su tako, među ostalima, 
vatrogasni dom u Radoboju, 
zgrada NK Radoboj, Stara hiža 
na —Radobojskim Bregima i 
Društveni dom u Orehovcu Ra- 
dobojskom. Pored ostalog stekli 


su se tako i uvjeti da ti objekti 
mogu konkurirati za dodjelu be- 
spovratnih sredstava iz različitih 
fondova, pored ostalog i fonda 
za energetsku obnovu zgrada. 
Uvjet za sve to bio je da udruge 
građana prenesu pravo vlasništ- 
va na Općinu koja je snosila sve 
troškove oko legalizaciji i ener- 
getske obnove. Jedina udruga 
koja te pogodnosti nije prihva- 
tila je Dobrovoljno vatrogasno 
društvo Gornja Šemnica čiji su 
čelnici odlučili da vatrogasni 


Koncesija kulturno 
obrazovnom društvu 


Odlukom o korištenju poslov- 
nog prostora, donijetom na 
sjednici Općinskog vijeća Ra- 
doboj, Kulturno obrazovno 
društvo ,Sida Košutić“ Ra- 
doboj dobilo je kroz idućih 
11 godina pravo na besplatno 
korištenje prostora na katu 
Zavičajne zbirke. KOD ,,Side 
Košutić“ namjerava realizira- 


ti projekt ,Kulturni centar 
Sida Košutić“ koji bi se su- 
financirao iz fondova EU, a 
jedan od uvjeta je da tražitelj 
sredstava ima u vlasništvu ili 
najmu prostor u najmanjem 
trajanju od 10 godina. Zbog 
toga je i donijeta odluka o da- 
vanju na uporabu prostora od 
11 godina. 


Muzej Radboa dobio 
suglasnost na statut 


Zakonom o muzejima određeno 
je da Statut donosi privremeni 
ravnatelj uz prethodnu suglas- 
nost osnivača. Kako je Općina 
Radoboj osnivač Muzeja Rad- 
boa, Općinsko vijeće je trebalo 
donijeti prethodnu suglasnost 
što je na sjednici i jednoglasno 
prihvaćeno. Statutom se uređu- 
je status i pravni položaj, naziv i 
sjedište, zastupanje, djelatnost, 
način rada, financiranje i dru- 
ga važna pitanja za obavljanje 
djelatnosti. 


Muzej obavlja djelatnost sug- 
lasno zakonu, a posebno će se 
baviti nabavom, zaštitom i izlag- 
anjem kulturno materijalnih i 
nematerijalnih prirodnih doba- 
ra, njihovom znanstvenom ob- 
radom, prezentiranjem javno- 
sti zbirki i kulturnih dobara, te 
suradnjom s drugim muzejima 
i ustanovama. Sredstva za rad 
muzeja osiguravat će se iz pro- 
računa Općine, vlastitih priho- 
da, proračuna Županije i Države 
te sponzorstvima i darovima. 


Zavičajnoj zbirci 250 


tisuća kuna 


Općina Radoboj ostvarila je 


pravo na određena sredstva 
za financiranje kapitalnih pro- 
jekata od interesa za razvoj je- 
dinica lokalne samouprave na 
brdsko - planinskom području. 
Radi se o iznosu od 248.750 


kuna. Općinski vijećnici su na 
svojoj 22. sjednici, održanoj 
24. studenoga donijeli odluku 
da se ta sredstva namjene za 
opremanje, instaliranje i um- 
režavanje opreme muzeja Za- 
vičajne zbirke. 


E e 
' id li a 


TE 

Vatrogasni dom u Gornjoj Šemnici dobit će nova vrata, a mogao je dobiti 
mnogo više da nema previše sebičnosti onih koji o tome odlučuju. 


dom u Gornjoj Šemnici ostane 
u njihovom vlasništvu, jer kako 
kažu sami su ga gradili i ne daju 
ga drugima. Rezultat takove 
odluke, vatrogasni dom u Gorn- 
joj Šemnici još uvijek nije legal- 
iziran i ne može konkurirati na 
natječaju za energetsku obnovu. 
To znači da sve troškove održa- 
vanja dotrajale stolarije i osta- 
lih dijelova zgrade treba pokriti 
DVD Gornja Šemnica. Sve je to 
dovelo do podnošenja zahtjeva 
Mjesnog odbora Gornja Šemnica 
Općini Radoboj da pored osta- 
log odobri korištenje sredstava 
Mjesnog odbora za sanaciju do- 
trajale stolarije na zgradi vatro- 


gasnog doma. Općinski vijećnici 
odobrili su da se ugrade nova 
vrata na zgradi doma i da to plati 
Mjesni odbor i tako zaštiti daljn- 
je propadanje. Zahtjev za sred- 
stva koja bi se koristila za nado- 
gradnju vatrogasnog vozila nije 
prihvaćen uz obrazloženje da 
DVD Gornja Šemnica raspolaže 
s više vatrogasne opreme nego 
što je to jednom takvom DVD-u 
potrebno. 1 najnovija vijest, 
porez na nekretnine ubuduće će 
trebati plaćati i dobrovoljna va- 
trogasna društva koja u vlasništ- 
vu imaju imovinu, dok jedinice 
lokalne samouprave, konkretno 
općine to neće trebati. 


Zajedničko reciklažno 
dvorište 


Načelnik Anđelko Topolovec i predsjednik Općinskog vijeća Alojz Sajko 
dočekali i to da im sve točke dnevnog reda budu prihvaćene jednoglasno 


Općina Radoboj, Grad Krapina te 
općine Jesenje, Petrovsko i Đur- 
manec sklopile su još u svibnju 
2014. godine sporazum o izgrad- 
nji zajedničkog  reciklažnog 
dvorišta. U skladu sa zakonom 
o održivom gospodarenju otpa- 
dom nameće se obaveza odvo- 
jenog prikupljanja otpadnog 
papira, metala, stakla, plastike, 
tekstila i ostalog glomaznog ot- 


pada, te izgradnja reciklažnih 
dvorišta i nabavka spremnika za 
odvojeno sakupljanje. Reciklaž- 
no dvorište nalazi se na području 
Grada Krapine, a općinski vijećni- 
ci Radoboja donijeli su odluku o 
davanju suglasnosti da poslove 
upravljanja obavlja — Krakom 
Krapina, koji obavlja prikupljanje 
i odvoz komunalnog otpada na 
području Općine Radoboj. 

ŠKOLSKA ZGRADA U ŠEMNICI GORNJOJ DOBILA NOVI KROV 


Zahvaljujući razumijevanju 
odgovornih u  Krapinsko-zag- 
orskoj županiji zgrada područne 
škole u Šemnici Gornjoj dobila 
je novo krovište. Županija je 
namjeravala osigurati potrebna 
sredstva putem natječaja Minis- 
tarstva regionalnog razvoja, no 
namjera se izjalovila jer zahtjev 
nije prošao na natječaju. Župan 
Krapinsko-zagorske županije, 
Željko Kolar sa suradnicima, 
čelništvom Općine Radoboj i 
ravnateljicom škole došao je u 
Gornju Šemnicu kako bi se na 
licu mjesta upoznao s tijekom ra- 
dova na obnovi krovišta. Tom je 
prilikom među ostalim naglasio 
činjenicu kako Općina Radoboj 
spada među rijetke koje ulažu 
značajna vlastita sredstava u os- 
novno školstvo iako im to nije 
zakonska obaveza. - Kada već 
načelnik sa svojom ekipom vodi 
brigu o potrebama škole, onda je 


red i na Županiji, koja je osnivač 
škole da dade i svoj doprinos. - 
naglasio je župan uz napomenu 
da će utrošenih 508 tisuća kuna, 
koja je Županija osigurala omo- 
gući da školska zgrada u Šemnici 
Gornjoj i idućih, barem tridese- 
tak godina, prima djecu u svojim 
prostorima. 

Prije dvije godine zajedničkim 
naporima Općine i Županije 
na zgradi PŠ u Šemnici Gornjoj 
promijenjena je stolarija i uve- 
deno je centralno grijanje. Pored 
toga za uređenje školske kuhinje 
uloženo je 20 tisuća kuna. 
Načelnik Općine Radoboj 
Anđelko Topolovec zahvalio se 
KZŽ na odluci da financira obn- 
ovu krovišta školske zgrade, što 
Općina zbog smanjenja sredstava 
u proračunu nije mogla, ali je do 
sada uložila znatna sredstva prije 
svega na obnovi infrastrukture 
i energetskoj obnovi školskih 


Drage Radobojčanke i dragi Radobojčani, 
upućujemo Vam iskrene čestitke i želje 
prigodom predstojećih Božićnih blagdana. 

Neka svima zajedno nova 2017. godina donese 
političku stabilnost i gospodarski rast, ali prije svega 
puno radosti, obiteljske sreće, zdravlja, poslovnih uspjeha 
i vedrine koja život čini ljepšim i lakšim. 
Radobojski SDP-ovci i SDP-ovke 


U organizaciji Pučkog otvorenog 
učilišta Krapina u subotu 19. 
studenog obilježena je Europs- 
ka noć kazališta. Izvođenjem 
predstave ,l Steve je zagorec 
bil“ članice i članovi AKUD-a 
»Žensko kazalište iz Jesenja u 
prepunoj Festivalskoj dvorani 
do suza su nasmijali svoju vjer- 
nu publiku koja ih je i ovaj puta 
u velikom broju došla pogledati. 
Tekst spomenute predstave čija 
je autorica Štefica Fanjek ama- 
teri iz Jesenja preuredili su i iz- 
veli na sebi svojstven način, gdje 
cijelom predstavom dominira 
niz komičnih scena koje se odi- 
gravaju u seoskoj gostionici; U 
selo dolazi povratnik iz Amer- 
ike stanoviti Stiv koji uz pomoć 


svoje tajnice Suzy pokušava pre- 
varom doći do zemlje seljana. 
Visoka ponuđena cijena mami 
seljane da prodaju zemljište 
kojeg Stiv želi platiti čekovima. 
Takav način plaćanja ne sviđa se 
mještanima, oni shvate da žele 
biti izigrani te Stevea i njegovu 
tajnicu natjeraju u bijeg. Najde- 
blji kraj izvlači gostioničar Mar- 
tin koji je ugovarao sastanak i u 
čijoj se gostioni vrše pregovori, 
a nakon nastale situacije svi 
računi za ispijeno piće ostaju 
neplaćeni.  Prepuna dvorana 
publike i ovaj put dokazuje da 
dramski amaterizam iz godine u 
godinu ima sve više poklonika i 
zaljubljenika. Gromoglasni plje- 
sak na kraju izvedene predstave 


Pola milijuna za novu kapu 


Župan Željko Kolar i načelnik Anđelko Topolovec sa suradnicima 


zadovoljni su s još jednim uspješno obavljenim poslom 


zgrada. 

Škola u Šemnici Gornjoj otvorena 
je 1931. godine, što znači da ove 
godine slavi 85. godišnjicu pos- 
tojanja. Danas školu pohađa 24 
učenika, a prije 85 godina tu je 
bilo 120 učenika. 


Škola u Šemnici ima i povijesni 
značaj, jer su tu 14. siječnja 1944. 
godine javno izabrani članovi 
Okružnog narodnooslobodilačk- 
og odbora za okrug Krapina, što 
se uglavnom poklapa s područ- 
jem sadašnje županije. 


Škola u == Šemnici Sa novim krovom 


Amateri iz Jesenja napunili festivalsku 
dvoranu u Krapini 


MENI | # 


amaterima iz Jesenja velika je 
potpora i poticaj vjerne publike 
istaknuo je predsjednik AKUD-a 


Ivan _ Habjanec  zahvalivši se 
svim posjetiteljima na njihovu 
odazivu i podršci. 


das 

Nakon 40 godina ponovno 


Generacija  radobojskih đaka 
rođena 1961. - 1962. nakon 
punih 40 godina 3. prosinca 
2016. godine ponovno je sje- 
la u školske klupe u OŠ ,Side 
Košutić“ Radoboj i s radošću 
se prisjetila davnih dana i prvih 
školskih koraka i dogodovština. 
Te davne 1967. godine bilo ih je 
pedeset i četvero koji su ponos- 
no krenuli na svoj životni put 
obrazovanja. Nažalost do pro- 
slave ove lijepe obljetnice os- 
mero ih je umrlo. Od preostalih 
46-ero usprkos svakodnevnim 
životnim i obiteljskim obveza- 
ma koje nalaže moderan način 
života u školskim klupama OŠ 
»Side Košutić“ Radoboj okupilo 
se njih 19. 

Ivanka i Mladen Ferk, Štefica Ra- 
nogajec, Božica Petrač, Bosiljka 
Hanžek, Slavica Hazulin, Mir- 
jana Klasić, Ljubica Horvat, Bi- 
serka Medvedec, Verica Herak, 
Josip Topolovec, Stjepan Smreč- 
ki, Stjepan Bolant, Janko Oraić, 
Branko — Grmovšek, = Vladimir 
Husarek, Davor Pospiš, Slavko 
Vuzem, te Željko Šalković. 

U školi ih je dočekala ravnatel- 
jica Milena Veseljak koja im 
je poželjela dobrodošlicu, a 
događaj su uveličali i nekadašnji 
učitelji: Mileva Uhernik, Magdi- 
ca Šalković, Jelena Kranjčec, Jo- 
sipa Miljan i Blaž Tušek. Ovom 
prilikom svima njima se slavl- 
jenici od srca zahvaljuju. Nakon 


susreta u školi uslijedio je posjet 
muzeju Zavičajne zbirke ,Rad- 
boa“ u kojem su u kratkom obi- 
lasku upoznali bogatu povijest 
radobojskog kraja na čemu se 
posebno zahvaljuju domaćinu 
načelniku Anđelku Topolovecu 
i zamjeniku Stjepanu Sirovecu. 


u školskim klupama 


Snimka za uspomenu na susret nakon 40. godina 


Nakon obilaska muzeja ,,Rad- 
boa“ okupili su se u crkvi Pres- 
vetoga Trojstva u Radoboju na 
Svetoj misi koju je predvodio 
velečasni — Tomislav Novosel. 
Nakon Sv. mise velečasni No- 
vosel svim prisutnim članovima 
generacije podijelio je prigod- 


ni poklon. Neki su na proslavu 
stigli i nakon dužeg puta kao na 
primjer Štefica Ranogajec, sto- 
ga nije ostala ni neprihvatljiva 
ideja da se ponovno okupe, ako 
ne prije barem na proslavi 50. 
godišnjice završetka osnovnog 
školovanja u Radoboju. 


Prvi ovojesenski snijeg u Jesenju 


Prvi ovojesenski snijeg na po- 
dručju Jesenja pao je 8. stu- 
denog kada je nakon podosta 
kišovitog ali ipak relativno 
toplog vremena na naše pod- 
ručje stiglo naglo zahlađenje. 
Bijele guste pahulje obrušile su 
se nad jesejanske brege i ubrzo 
je snijeg zabijelio krovove kuća 
i zelene površine. Zbog toplog 
tla i porasta temperature, sni- 
jeg kojeg je u Brdu Jesenjskom 
bilo i desetak centimetara za- 
držao se na tlu svega dva dana. 
Područje općine Jesenje sa 
južne strane omeđeno je Stra- 
hinjčicom, dok je sa sjeverne 


i istočne strane omogućen 
dotok sjevernih struja što bitno 
utječe na klimu i raniju pojavu 
nižih temperatura nego što je 
to u našem okruženju. Počet- 
kom zime vozači moraju svoje 
ljubimce opremiti adekvatnom 
zimskom opremom kako bi 
lakše prometovali našim pro- 
metnicama i opreznije voziti. 
Za slučaj značajnijeg pogoršan- 
ja vremena odnosno pada tem- 
perature općina je osigurala 
dovoljne količine soli i agrega- 
ta za posipanje nerazvrstanih 
cesta a koncesionar za zimsko 
održavanje je u pripravnosti. 

VJERNICI ŽUPE PRESVETOG TROJSTVA RADOBOJ ZAHVALILI MOLITVOM NA PLODOVIMA KOJE 
SU TIJEKOM GODINE UBRALI SA SVOJIH NJIVA, VINOGRADA, VRTOVA I VOĆNJAKA 


Unatoč nepogodama, dobra godina 


U nedjelju, 13. studenoga okupi- 
li su se brojni vjernici radobo- 
jske župe kako bi uz molitvu i 
misu zahvalnicu koju je predvo- 
dio upravitelj župe vlč. Tomislav 
Novosel zahvalili Bogu na svim 
darovima zemlje koje su ubrali 
tijekom 2016. godine. Kako to 
u Radoboju tradicionalno biva 
uz obilježavanje značajnijih 


“| g 


crkvenih svečanosti i ovom su 
se prilikom pridružili članovi 
puhačkih orkestara ,Mirna“ i 
»Radobojska zvona“ te učenici 
OŠ ,Side Košutić“, koji su izve- 
li prigodni program i na oltar 
donijeli raznovrsne plodove 
zemlje. Vjernička je procesija 
krenula iz središta Radoboja i 
uz pratnju glazbenika otišla u 


Svoj doprinos misnom slavlju uz radobojske 
glazbenike dali su i učenici OS ,,Side Košutić“ 


župnu crkvu, gdje je održana 
misa zahvalnica. 


VALJANI RAZLOG ZA 

DODATNU ZAHVALU 

Posebnu zahvalu na kraju ove 
godine kao nagradu za svoj trud 
Bogu su uputili članovi obitelji 
Ane, Marije i Branka Cerovca. 
Oni su među rijetkim domaćinst- 


vima na našem području koji još 
uvijek u svojoj štali imaju kravicu 
i ugodno su se iznenadili kada im 
je podarila par muške teladi. Da 
smo u nekim prošlim vremenima 
mnogi gospodari bili bi sretni 
i vjerojatno ne bi žalili novca 
da ih kupe i uzgoje par snažnih 
volova, a ovako se sudbina ovih 
prekrasnih životinja ne zna. 


Jesejanski vinogradari proslavili 
blagdan sv. Martina 


Od velikog broja svetaca koje 
štuju = vinogradari svakako 
jedan od najveselijih je blag- 
dan sv. Martina kada se na 
simboličan način slavi prelazak 
mošta u vino. Upravo u duhu 
tog blagdana jesejanski vino- 
gradari tradicionalno obilježa- 
vaju blagdan svog nebeskog 


zaštitnika veselicom koja se 
svake godine održava u dvora- 
ni Doma kulture u Gornjem Je- 
senju. Na ovogodišnjoj proslavi 
okupilo se stotinjak gostiju 
udruge domaćina i susjedne 
udruge Gerico iz Bednje. Kako 
je to prvo veće okupljanje vino- 
gradara nakon jesenske berbe 


tik 


Dobitnici zlatnih diploma za ocjenjivana vina berbe 2015. 


a i mošt prelazi u mlado vino 
kojeg vinogradari donose na 
kušanje samim time je i atmos- 
fera_opuštenija. Uz kušanje 
mladog vina upriličena je i pod- 
jela diploma prošlogodišnje 
berbe, podijeljeno je 14 zlat- 
nih, 33 srebrne, 33 brončane 
diplome i 17 priznanja. Apso- 


Mošt su krstitli PP pajdaši iz Petrovskog i članovi HD Zvonec  lutni pobjednik ovogodišnjeg 


ocjenjivanja vina je obitelj Iva- 
na Janžeka kojem su uručene 
4 zlatne medalje. Središnje 
događanje večeri krštenje je 
mošta koje su ove godine up- 
rizorili PP pajdaši iz Petrovsk- 
og i članovi HD Zvonec. Uz 
dobru vinsku kapljicu za do- 
bro raspoloženje pobrinuo se 
domaći sastav Mix band. 


oo 

Godina stara - godina nova 


Nastavljajući = tradiciju obja- 
vljivanja — priopćena čelnika 
političkih stranaka koje imaju 
svoje predstavnike u Općinskim 


vijećima Radoboj i Jesenje i na 
kraju ove godine zamolili smo 
ih da nam iznesu svoja razmišl- 
janja, utiske i prijedloge, kritike 


Godina promjena 


Za SDP je 2016. godina bila 
godina promjena. Članice i čla- 
novi dva su puta tijekom godine 
demokratski birali predsjednika 
i vodstvo, po principu ,jedan 
čovjek - jedan glas“. Novi preds- 
jednik, prvi među jednakima, 
Davor Bernardić, pokušat će još 
jače demokratizirati stranku, 
osnažiti je kao vodeću u opor- 
bi, te je pripremiti za ponovnu 
ulogu nositeljice vlasti. 

Lokalno, u Radoboju i nadal- 
je smo u 2016. obnašali vlast 
zajedno s koalicijskim partner- 
ima kroz rad u Općinskom vi- 
jeću. SDP Radoboja može biti 
zadovoljan svojim statusom u 
koaliciji s kojom je u Radoboju 
premoćno pobijedio na parlam- 
entarnim izborima. SDP-ovi kan- 
didati dobili su trećinu sviju po- 
bjedničkih preferiranih glasova. 


Time je SDP Radoboj učvrstio 
svoju poziciju u općinskoj vlasti, 
te je spreman za nove izborne 
izazove na lokalnim izborima 
iduće godine. 
Smatramo da su ključni pojmovi 
idućih i svih sljedećih izbora za 
Radobojčanke i Radobojčane 
- obrazovanje, suradnja i na- 
predak, te time vođeni usmjera- 
vamo sve svoje političke i društ- 
vene programe u novu, 2017. 
godinu. 
Predsjednica: 
mr. Dunja Špoljar 


Na kraju svake kalendarske godine pa tako i ove 
prigoda je da se osvrnemo na postignute rezultate. 
Povjerenje koji su nam dali mještani obvezuje nas 
da s koalicijskim partnerima budemo nositelji 
projekata koji će omogućiti svim našim mještanima 


svima koji su na bilo koji način doprinijeli tome. 
Svim članovima podružnice HNS-a, simpatizerima i 
žiteljima Općine Jesenje želim blagoslovljene Božićne 
blagdane, te sretnu i uspješnu novu 2017. godinu. 
Predsjednik Dragutin Kranjčec 


Blagoslovljen Božić, 


sretnu i uspješnu zdravljem 


i zadovoljstvom ispunjenu 
novu 2017. godinu, svim 
mještankama i mještanima 
Jesenja u ime Općinskog 
vijeća Općine Jesenje i 
svoje osobno od srca želi 
predsjednik Ivan Galović 


i pohvale na prošlu godinu, evo 
njihovih zapažanja. Napominje- 
mo da u Općinskim vijećima Ra- 
doboj i Jesenje svoje vijećnike 
imaju sljedeće političke stran- 


ke: Hrvatska narodna stranka 
(HNS), Socijaldemokratska parti- 
ja (SDP), Hrvatska demokratska 
zajednica (HDZ) i Hrvatska sel- 
jačka stranka (HSS). 


Znamo svoju osnovnu 


zadaću 


Bližimo se kraju još jedne 
kalendarske godine, za 
koju slobodno možemo 
reći da je sama po sebi bila 
pomalo specifična i naiz- 
gled nimalo laka. U ovoj 
godini po prvi puta od 
samostalnosti države Hr- 
vatske održani su prijevre- 
meni parlamentarni izbori. 
Na tim izborima u Radobo- 
ju HNS je u suradnji sa svo- 
jim dugogodišnjim koalicijskim 
partnerima uvjerljivo odnio 
pobjedu. Broj preferencijalnih 
glasova koje je HNS u Radobo- 
ju osvojio na prijevremenim, 
ali i redovnim parlamentarnim 
izborima (kraj 2015.), dokaz su 
dobrog i kontinuiranog rada or- 
ganizacije kroz sve ove godine. 
Nažalost i ove godine nastavl- 
jeno je smanjenje proračunskih 
sredstava kao posljedice 
određenih zakonskih promjena 
unutar poreznih razreda. No, 
unatoč takvome stanju vidljivo 
je, da Općina Radoboj i dalje 
nastavlja raditi na poboljšanju 
komunalno društvenog  stan- 
darda kako bi omogućila svo- 
jim mještanima što ugodniji 
život. Ujedno nastavljeno je i s 
pripremom projektno tehničke 
dokumentacije, te se iskreno 
nadamo da ćemo pripremljeno 
u nadolazećem periodu moći 
aplicirati i koristiti. 

Naravno da s postignutim nis- 
mo u potpunosti zadovoljni i 
da se uvijek može i mora bolje i 
više. Međutim moramo se zap- 
itati koliko svaki od nas može 
pridonijeti tom poboljšanju, 


U ime Podružnice HNS-a 
Radoboj i svoje osobno 
ime želim svim žiteljima 
Općine Radoboj sretne i 
blagoslovom ispunjene 
Božićne blagdane, te us- 


pješnu novu 2017. godinu. 


“a 
bd 


pa makar i dobronamjernom 
kritikom ili savjetom. Kao član 
Općinskog vijeća, ovdje ko- 
ristim priliku da izrazim za- 
dovoljstvo na rad i međusobnu 
suradnju i komunikaciju sa svim 
članovima Vijeća,  Upravnim 
odjelom, općinskim  načelni- 
kom i njegovim zamjenikom. 
Smatram da svojim radom i ak- 
tivnostima svi zajedno dokazu- 
jemo da znamo našu osnovnu 
zadaću - aktivno pridonositi 
razvoju naše Općine, a samim 
time i poboljšanju kvalitete 
života svakom njenom žitelju. 
Dolaskom nove 2017. godine 
polako nam se bliže još jedni 
lokalni izbori. Podružnica HNS 
Radoboj i za ove izbore pri- 
prema se u kontinuitetu četiri 
godine. Kroz razgovore s lju- 
dima, rad na terenu nastojimo 
zajednički rješavati aktualne 
probleme i doprinositi stvaran- 
ju boljih uvjeta života. Sigurni 
smo da ćemo u nastavku surad- 
nje s dosadašnjim koalicijskim 
partnerima, još bolje i kvalitet- 
nije raditi za naš Radoboj. 
Predsjednik podružnice HNS 
Radoboj Robert Mikša 

na 2016. godinu 


Krenuli su zadnji dani mjeseca 
prosinca, vrijeme kad je potreb- 
no napraviti inventuru, podvući 
crtu... i krenuti dalje, analizira- 
ti što imamo, što trebamo, po 
čemu smo dobri, na čemu mora- 
mo raditi, što gradimo, njeguje- 
mo, uzgajamo.... 

Zadovoljstvo je već kad možete 
pratiti dječji osmijeh, živahnost 
i dječju razdraganost, kad se 
možete spustiti u dječji svijet i 
promatrati ga čista lica, blistava 
osmjeha i vedrog duha. Kad neo- 
visno o tome koliko je cijenjen 
vaš rad i trud, neovisno o tome 
koliku imate plaću i koliko vam 
je danas teško, puni entuzijaz- 
ma s osmjehom na licu krećete 
na novi sat s vjerom da ćete 
probuditi i razviti ono najbolje 
u svakom djetetu, dosegnuti do 
srca tog djeteta i omogućiti mu 
da istinski živi- to može samo 
učitelj-dobar učitelj. 

Oš Side Košutić Radoboj sretna 
jejer ima dobre učitelje. 
Razvojni plan ove godine 
započeo je s poduzetništvom, 
nastavio se = sainicijativnošću 
te razvojem darovitosti. Na 
tom polju intenzivno smo radili 
cijele godine. Razvili smo bo- 
gatu kulturnu i javnu djelatnost 
škole. 

Kroz brojne radionice koje se 
odvijaju tijekom cijele godine, 
a u suradnji s roditeljima, baka- 
ma i djedovima, udrugama i ra- 
zličitim ustanovama, crkvom i 
klubovima naši učenici učili su 
o poduzetništvu, ekologiji, učili 
promatrati svijet oko sebe, učili 
o humanosti, toleranciji i surad- 
ničkom odnosu, a samim tim 
izgrađivali i obogaćivali sebe i 
sve nas. 

Kao posebno vrijedne istaknula 
bih međugeneracijske susrete 
na kojima su uz blage riječi naše 
bake i djedovi prenosili iskust- 
vo na svoje potomke, pomagali 
im u očuvanju tradicije i zaviča- 
jnog blaga dok su očevi, majke 
i djeca odmjeravali snage u 
sportu, kvizu ili matematičkim 
zadacima ili svi zajedno nas- 
tupali, izrađivali ukrase, razvijali 
ekološku svijest i zajedno radili 
na očuvanju prirode. 


O zanimljivostima flore i faune 
te očuvanju radobojskog kraja 
učenici su saznavali ina radioni- 
cama koje su ostvarene u dobroj 
suradnji s Centrom za prirodu, 
a kako pronaći harmoniju s 
prirodom podučila nas je Udru- 
ga Djeca sunca. Kako modernu 
tehnologiju = upotrijebiti kad 
zamjećujemo ljepotu detalja 
oko sebe naučili smo na radioni- 
cama sa Foto klubom Krapina, a 
posebno smo bili ponosni kad 
su prekrasne fografije krasile 
hol naše škole, a onda i zajed- 
ničku izložbu. 

Škola je ove godine radila i na 
brojnim projektima. Evo samo 
nekih od njih: Kajkavski dan, 
Živjeti zdravo, Sidina glazbe- 
no-poetska priča, Otvorena vra- 
ta škole, Svi smo mi jedna škola, 
Dan obitelji, Prava djece ... 
Ugostili smo: Jadranku Čunčić 
Bandov, Kristijana  Potočkog, 
Jana Kerekeša, Ivana Draškovića, 
Kerekesh teatar, Mariju Puljko. 
Dobro smo surađivali s Polici- 
jskom postajom Krapina, Udru- 
gom  distrofičara, — Udrugom 
Moji dani, Javnim zdravstvom, 
Obiteljskim centrom, Centrom 
za socijalnu skrb, Gradskim 
društvom Crvenog križa Krapi- 
na i dr. 

Trud i zalaganje rezultirali su i 
vrijednim priznanjima koje su 
učenici dobili bilo na natječa- 
jima, natjecanjima, smotrama 
ili izložbama: Skockajte web, 
Festival nijemog filma, Europa 
u školi, 1. nagrada folklorašima 
u Krapini, sudjelovanje cijelog 
razreda na izložbi u dvorcu Veli- 
ki Tabor, sudjelovanje Učeničke 
zadruge Radobojski guci i trpuci 
na Tjednu kajkavske kulture te 
u radobojskoj crkvi. 

Odlična suradnja s bivšim 
učenicima naše škole manifesti- 
rala se ove godine na različite 


načine: —vontiranjem učenika 
u školi na izradi filmića, os- 
likavanju zida, — donacijama, 


pružanju potpore i tiskanju vrlo 
zanimljivog i veselog školskog 
lista Vrtuljci u kojem su sažeta 
najvažnija zbivanja kroz godinu. 
Odlična suradnja pokrenuta je i 
sa OŠ Antuna Mihanovića Petro- 


Za škri nj 1 cu sj Cc ća nj d Priprema i uređuje Jasenka Marmelić 


vsko te OŠ Hajdina iz Slovenije. 
Razmjenom iskustava i učitelji 
i učenici proširuju vidike, uče 
nove metode, suradničko učen- 
je i obogaćuju se novim znanji- 
ma. 

U spoju tradicionalnog i mod- 
ernog omogućavamo učenicima 
razvitak sposobnosti te spoz- 
naju vlastitih sklonosti te ih 
pripremamo za izbor školskih 
programa i budućih zanimanja. 
Tako smo i ove godine ispratili u 
srednju školu jednu dobru gen- 
eraciju učenika s nadom da će 
vrijedne rezultate koje su pos- 
tizali u osnovnoj školi nastaviti 
ostvarivati i dalje, da će se za 
Tina Hrvoja-učenika generacije, 
prvaka u crossu još čuti kroz 
zapažene rezultate. 

Na žalost ove godine opros- 
tili smo se od dvoje učitelja s 
kojima smo imali vrlo lijepu 
suradnju. Na vječni počinak ot- 
prati smo Đurđicu Broz i Viktora 
Crneka. 

OŠ Side Košutić Radoboj i dalje 
djeluje s dva področna razredna 
odjela. Brojimo 236 učenika i 
imamo četrdesetak zaposlen- 
ih djelatnika. U svakoj od tri 
zgrade nastojali smo ostaviti 
trag: 

- u PRO Šemnica Gornja sanira- 


no je i obnovljeno krovište te 
stavljena izolacija, sanirana je i 
obnovljena školska kuhinja te 
doveden novi priključak vode 
- za PRO Jazvine radila se studi- 
ja o uređenju okoliša, instaliran 
priključak za internet 
- u matičnoj školi saniran je dru- 
gi dio krovišta na atriju, zami- 
jenjeni su prozori u školskoj 
knjižnici, uvedeni su e-dnevnici. 
Intenzivno se radi na osuvre- 
menjivanju nastave i zamjeni 
dotrajale tehnologije. 
Trudimo se da škola bude sret- 
no mjesto učenja, da posegne- 
mo u svako dječje srce i svakom 
daru damo jednaku priliku. 
Zahvaljujemo svima koji su 
nam na tom putu pomagali bilo 
samo ohrabrenjem, uskakali pri- 
jevozom, pomagali u skupljan- 
ju papira, popravku oštećenja, 
sudjelovali u radionicama, pre- 
davanjima, pomagali donacija- 
ma ili slično. 
Svima vama hvala! 
Svatko od nas školu čini boljom. 
Svim učenicima, djelatnicima, 
roditeljima, prijateljima škole, 
mještanima želim sretan i bla- 
goslovljen Božić te sve najbolje 
u novoj godini. 
RAVNATELJICA: 
Milena Veseljak, dipl. uč. 


do 

Učenici osmog razreda OŠ Side 
Košutić Radoboj, su u četvrtak 27. 
listopada 2016. godine zajedno 
sa učiteljicom Magdalenom Želi- 
morski posadili lukovice žutog 
šafrana u gredicu ispred ulaza u 
školu u Radoboju. 

Lukovice šafrana su sadili u sklopu 
međunarodnog projekta Crocus/ 
Šafran koji provodi irska organi- 
zacija Hetilreland. Cilj projekta je 
osvještavanje učenika o događa- 


Projekt Šafran 


jima u holokaustu. Svrha sadnje 
šafrana je simbolička jer šafrani 
cvjetaju najbliže Danu sjećanja 
na holokaust koji se obilježava 
27. siječnja. Ovim projektom se 
obilježava stradavanje 1,5 miliju- 
na židovske djece u Holokaustu. 
Učenici će u sklopu projekta ta- 
kođer slušati predavanje kao i 
čitati knjige vezane uz Holokaust. 
Magdalena Želimorski, 

učiteljica povijesti 


Terenska nastava učenika 
predmetne nastave 


ViaKe x 


Učenici predmetne nastave bili 
su 25. studenog na terenskoj nas- 
tavi u Zagrebu. Kako bi obilježili 
Dan hrvatskog kazališta, najprije 
su posjetili kazalište Mala scena 
i pogledali predstavu Sportski 
život letećeg Martina. Radi se o 
najnovijoj predstavi prema roma- 
nu Dubravka Jelačića Bužimskog. 
Kroz humor, ironiju, fantastiku i 
napetost, predstava je učenike 
podsjetila da ustraju u svojim 
snovima i ne popuste pod pritisci- 
ma koji im te snove žele oduzeti. 
Nakon predstave slijedila je šet- 
nja do Opatičke ulice. Učenici 


šestih razreda posjetili su Zv- 
jezdarnicu i u jednosatnom pre- 
davanju upoznali se s osnovnim 
pojmovima i postupcima u as- 
tronomiji. Ostali učenici posjetili 
su Muzej grada Zagreba gdje su 
uz stručno vodstvo prošli najza- 
nimljivijim dijelovima stalnog 
postava i upoznali se s zaniml- 
jivom prošlošću grada. 
Nakon ispunjenog plana i ostva- 
renih svih ciljeva terenske nas- 
tave, učenici su se s pratnjom 
uputili prema autobusima i vratili 
u Radoboj. 

Jasenka Marmilić 


Radionica “Radobojske 


škrinjice" 
U petak 11. 11. 2016. sekcija 
Učeničke zadruge “Radobojska 
škrinjica" organizirala je u ško- 
li radionicu izrade adventskih 
vjenčića. Vjenčići su ukrašeni 
češerima, lješnjacima, šipkom, 
plodovima — palme, orasima, 
žirovima koje su  zadrugari 
sakupljali i pripremili za radi- 
onicu. Prodaja je bila kod župne 

crkve 27. 11. 2016. godine. 
Voditeljica Učeničke zadruge 
Ivanka Švaljek 


Sveti Nikola 


Uoči blagdana Svetog Nikole, 
u matičnoj školi i Područnim 
odjelima Jazvine _i Gornja 
Šemnica okupilo se mnoštvo 
mališana, mama, tata, djedo- 
va, baka. 

Učenici su pripremili zanimljiv 
program ispunjen recitacija- 
ma, igrokazima, pjesmama i 
plesom. Sveti Nikola _ budno 
je sve pratio te se na kraju 
odlučio i pridružiti. Djeci je 
uručio slatke poklone kojima 
su se razveselili najmlađi, ali 
i oni malo stariji. Ove godine 
svi su bili dobri pa su zaslužili 
poklone svetog Nikole koji je 
potjerao strašnog Krampusa i 


odmah su svima zasjala nasmi- 
ješena lica. 
Jedva čekamo da nam sveti 
Nikola ponovno dođe te se 
nadamo da ćemo se dogodine 
ponovno okupiti u ovako veli- 
kom broju. 

Tamara Poljak, učiteljica 


10. Pssst! festival 


nijemog 


ko 
s k 
5 i 


Centar za kulturu Trešnjevka 
organizirao je deseto izdan- 


je PSSST! Festivala nijemog 
filma koji prikazuje domaće i 
međunarodne nijeme filmove 
svih rodova kao i remek djela iz 
klasičnog doba nijemog filma. 

Članovi INFO KOCKICE  sud- 
jelovali su u natječaju sa film- 
om BIJELI DUH, a organizator 
je od pristiglih filmova odabrao 
i njihov koji će biti prikazan na 
matineji, četvrtak 10. listopada 


filma 


2016. godine. 
Redatelj filma: Leonarda Jedvaj, 
7.b; Producent: Matija Vidović, 
7.b; Uloge: Filip Borovečki, Iva 
Mutak, Leonarda Jedvaj, Matija 
Vidović, 7.b; Scenarij: Iva Mutak, 
Leonarda Jedvaj, 7.b; Montažer: 
Tin Macan, Antonio Macan, 8.a; 
Direktor fotografije: Filip Bor- 
ovečki, 7.b. 
Čestitke učenicima! 

Učiteljica informatike 

Ivanka Švaljek 


Sretan Božić i 


NOVOSTI IZ OŠ JESENJE 


g a 


Novu 


2017.godinu žele svima 


učenici, djelatnici i 


ravnateljica OŠ Gornje 


Jesenje 


Na kraju ove 2016. 


godine želim se 

zahvaliti svima na 

odličnoj — suradn- 

ji u ovoj godini. 

Želim prije svega : 
istaknuti dobru 

suradnju škole sa 

Općinom Jesenje te 

još jednom zahvali- 

ti načelniku Općine 

i Općinskom  vi- 

jeću na potpori 

našoj školi i u ime 

roditelja = učenika 

koji polaze našu 

školu. = Zahvaljuje- 

mo na brizi oko su- 
financiranja prijevoza učenika, 
školske prehrane za ugrožene 
kategorije učenika, izvannas- 
tavne aktivnosti i financiranje 
obaveznih udžbenika za sve 
učenike škole. Isto tako zah- 


valjujući Općini naša škola je 
napravila svu potrebnu infras- 
trukturu te smo od jeseni ukl- 
jučeni u projekt e-dnevnik. 
Želim svima puno zdravlja, 
mira, veselja i tolerancije u No- 
voj 2017. godini. 


Blagdanska radionica 
Udruge distrofičara 


U ponedjeljak 5. prosinca 
2016. članovi Udruge distro- 


fičara Krapina kreativno su 
se družili u našoj školi gdje 


su sa učenicima, učiteljima i 
roditeljima imali radionicu na 
kojoj su izrađivali ukrase za 


nadolazeće blagdane. 

Priprema i uređuje Erika Tušek Vrhovec 


Dan sjećanja 
na žrtvu Vukovara 


“= 


18. studenog 2016. obilježili 
smo dan sjećanja na žrtvu Vu- 
kovara. Dan kada se u našim 
srcima javljaju duše onih koji su 
sebe dali za domovinu, koji su 
za nju živjeli, za nju se borili i za 
nju poginuli kako bi nama osig- 
urali bolju budućnost. Na ovaj 
smo dan u sebi probudili domol- 
jublje i zahvalnost. Zahvalnost 
za budućnost koju su nam naši 
heroji pružili. Oni koji su dali 
svoje sjene, svoja srca, duše, 
svoje pojave i cijelo svoje biće 
kako bi obranili svoj grad, svoju 
zemlju od onih što su je pohlep- 
no uzimali, krali i trgali djeliće 
njezine duše. U svakom titraju 
svijeće plamsa duša heroja. I 
heroj je mala riječ za tako veliko 
djelo - djelo života i smrti. 


Učenice 8.razreda Iva Fučkar i 
Dorotea Artić pročitale su tek- 
stove Siniše Glavaševića te tako 
dočarale događaje kojih se pris- 
jećamo već 25 godina. Izrađen je 
pano ispod kojeg su posložene 
svijeće u obliku srca. Svi učenici 
okupili su se sa svojim učitelji- 
ma ispred panoa sjećanja te se 
zajedno prisjetili grada heroja. 
Tom obilježavanju prethodile 
su na satovima povijesti u svim 
višim razredima projekcije do- 
kumentarca ,Vukovar 1991.“ 
Otvorili smo svoja srca kako bi 
kroz njih pokazali svoju zahval- 
nost prema ljudima koji su obra- 
nili našu domovinu, Vukovar i 
nama dali sigurnost žrtvujući 
svoju budućnost i sjećanje na 
svoja djetinjstva i prošlost. 


du 


Raznim aktivnostima obilježili 
smo Dan smijeha u našoj školskoj 
knjižnici. Učenice osmog razreda 
izvele su igrokaz na njemačkom 
jeziku “Der  Weihnachtsmann 
und der  Osterhase"- “Djed 
Božićnjak i Uskrsni Zec" kojemu 
su prisustvovali učenici od 1. do 
8. razreda. Učenici 7. i 8. razre- 
da održali su prezentacije na 
hrvatskom i engleskom jeziku o 
najvećem komičaru svih vremena 
— Charlieju Chaplinu za učenike 
predmetne nastave. Nakon prez- 
entacije i par viceva pogledali 
smo najzanimljivije isječke iz 
filmova Charlieja Chaplina. 


Martinstag - 


Već je tradicija da se u Osnovnoj 
školi Gornje Jesenje obilježa- 
va Martinje na njemački način. 
Budući da učenici uče njemač- 
ki kao strani jezik, važno je da 
uče i o običajima te zemlje. 
Diljem Njemačke povorke djece 
s lampionima koje predvodi 
konjanik u predvečerje prolaze 
gradovima i mjestima i pjevaju 
prigodne pjesme u čast svetom 
Martinu, biskupu iz Toursa (IV 
stoljeće). Jednog zimskog dana 
on je kao carski konjanik naišao 
na prosjaka, prozeblog od ljute 
studeni. Martin je skinuo sa 
sebe svoj plašt, mačem ga ras- 


Dan smijeha 


Učenici 6. razreda izradili su 
plakate na temu “Vicevi malog 
Ivice". Učenici 8. razreda izradi- 
li su plakate na temu “Smiješna 
strana povijesti" dok su 7. i 8. 
razredi izradili plakate na temu 
»Najveći komičar svih vreme- 
na — Charlie Chaplin“. Plakati su 
izloženi u školskoj knjižnici do 
daljnjega te svi koji misle da je 
povijest mračna i crna mogu se 
uvjeriti u suprotno. 
“Dan bez smijeha je upropašten 
dan." - nekad davno izrekao je 
Charlie Chaplin. Stoga neka nam 
svaki dan bude Dan smijeha. 
Vaši učitelji 


11.11.2016. 


jekao napola i polovinu dao 
siromahu. Te noći mu se u snu 
ukazao Isus i rekao mu: “Što si 
učinio onome siromahu, meni si 
učinio!“. Martin je tada odlučio 
posvetiti život redovništvu i za- 
tražio otpust iz vojne službe. 
Učenici 4. razreda bili su vrlo 
kreativni u izradi lampiona jer 
su nastali raznovrsni oblici. 
Naučili su pjesmu ,lch geh mit 
meiner Laterne“ i otpjevali je u 
holu škole. Za nagradu je njima 
i ostalim učenicima ravnateljica 
Ljerka Malogorski-Dragoslavić 
darovala bombone. 

Alexandra Krklec, prof: 

Međunarodni dan 


djeteta 


Obilježava se svake godine 20. 
studenog kada je 1989. postig- 
nut globalni dogovor da djeci 
treba osigurati sve što im je po- 
trebno za rast i razvoj i da je to 
odgovornost odraslih - roditel- 
ja, skrbnika, medija, donositel- 
ja odluka, stručnjaka i vlada. 
Taj je dogovor utjelovljen u 
tekstu Konvencije o pravima 
djeteta, koja je danas najšire 
prihvaćen međunarodni spora- 
zum na svijetu pa se baš na taj 
dan obilježava Međunarodni 
dan djeteta. 

Vijeće učenika Osnovne škole 
Gornje Jesenje tako je 1. pros- 
inca 2016. obilježilo Međun- 


arodni dan djeteta prigodnom 
pedagoškom radionicom uz 
vodstvo pedagoginje Ivane Les- 
jak Možek. 
Kroz radionice su učenici 
bili upućeni u dječja prava 
ali i obaveze, međusobno su 
raspravljali o osnovnim pravi- 
ma. Radionicu su završili pri- 
godnim plakatom u blagdans- 
kom duhu. 
Dug je put do cjelovitog ostva- 
renja dječjih prava i zato je važ- 
no da kontinuirano radimo na 
tome da svakom djetetu osigu- 
ramo najbolje što možemo. 
Pedagoginja, 
Ivana Lesjak Možek 


Terenska nastava 


u Zagrebu 


U srijedu, 30. studenog, učenici 
naše škole posjetili su Grad Za- 
greb u adventskom ruhu. U prat- 
nji učenika predmetne nastave 
bili su i njihovi učitelji i ravnatel- 
jica. Posjetili smo Muzej iluzija 
čiji je interijer posebno oduševio 
učenike. Vidjeli smo razne insta- 
lacije, poput tegli s cvijećem na 
stropu, čudesne slike koje stvara- 
ju iluziju trodimenzionalnosti i 
različite sobe. Osim toga učenici 
su se u pametnoj igraonici mogli 
zabaviti drvenim zagonetkama i 
različitim  didaktičkim koncep- 
tima. Nakon toga prošetali smo 


Cvjetnim trgom i Trgom bana 
Josipa Jelačića gdje smo uživali 
u razgledavanju adventskih de- 
koracija. Fotografirali smo se 
kraj fontane Manduševac gdje 
se nalazi prekrasan adventski vi- 
jenac. Nakon šetnje zagrebačkim 
ulicama uputili smo se prema tr- 
govačkom centru ,,Avenue Mall“ 
u kino gdje smo gledali projek- 
ciju animiranog filma ,Vaiana - 
potraga za mitskim otokom“. U 
blagdanskom duhu i puni doživl- 
jaja krenuli smo kući. 
Tamara Janžek, 
učiteljica hrvjezika 


u 

Dan sjećanja na Vukovar 


Učenici Osnovne škole Side 
Košutić Radoboj obilježili su u 
petak 18. studenog 2016. godine 
Dan sjećanja na žrtvu Vukovara. 
U predvorju škole postavljena 
je mala izložba knjiga vezanih 
uz Domovinski rat i Vukovar te 
školskog lista Krijesnica iz 1992. 
godine s radovima učenika na 
temu ljubavi prema domovini i 
osjećaja koje je u njima izazvao 
rat u Hrvatskoj. 

Učiteljica povijesti Magdalena 
Želimorski učenicima je održa- 
la kratko predavanje na nastavi 


povijesti, a predstavnici razreda 
zapalili su svijeće ispred ulaza u 
dvorište OŠ Side Košutić Radoboj. 
Učenici Područne škole Šemnica 
Gornja su zajedno s učiteljica- 
ma zapalili svijeću kod križa u 
središtu mjesta, a učenici Pod- 
ručne škole Jazvine su izradili 
pano s temom Vukovar 1991 .- 
2016. te s učiteljicom posjetili 
rodnu kuću branitelja Vjekoslava 
Cerovečkog Cige koji je pogin- 
uo kao posljednji zapovjednik 
obrane Borova naselja. 

Učiteljica Magdalena Želimorski 


MNK Jesenje je 
jesenski prvak 


MNK Jesenje pobjednik je 
jesenskog dijela  natjecan- 
ja Druge hrvatske malono- 
gometne lige-Sjever. Jesenje 
je prvi dio natjecanja završi- 
lo na najbolji mogući način, 
uvjerljivom pobjedom protiv 
Siscie rezultatom 5:0 i time 
zasluženo osvojilo naslov 
jesenskog prvaka. U prvom 
dijelu sezone ,zeleni“ su os- 
tvarili 6 pobjeda i jedan ner- 
iješen rezultat te osvojili 19 
bodova sa uvjerljivom gol 
razlikom 49:19. Favorizira- 
na momčad Rugvice puše im 
za leđima sa jednim bodom 
zaostatka no Jesenje ih je 
u dva susreta u prvenstvu i 
kupu pobijedilo pa je to još 
jedan razlog za slavlje ove 
mlade momčadi. Za ove sjajne 
rezultate treba pohvaliti vod- 
stvo kluba koje je okupilo tal- 
entiranu momčad od koje se 
mnogo očekuje u budućnosti. 


Svaku pohvalu zaslužuju i svi 
igrači koji željni nadigravanja 
izgaraju na parketu, naravno 
to su prepoznali i gledatelji 
koji ih vjerno prate a osnova- 
li su i navijačku skupinu pod 
nazivom ,Mali zeleni“. Uz iz- 
vrsne rezultate koje postižu 
u prvenstvu ,zeleni“ su se 
plasirali i u finale regional- 
nog malonogometnog kupa, 
gdje ih čeka susret sa Futsal 
Dinamom. Ovakvi rezultati 
zasigurno zaslužuju svaku 
pohvalu ali i podršku šire za- 
jednice jer bavljenje sportom 
nije samo zabava za mlade 
već ono donosi i druge dobro- 
biti za širu zajednicu. Podršku 
ovim sjajnim na posljednjem 
susretu jesenskog kola došli 
su pružiti i župan KZŽ-e Žel- 
jko Kolar i saborski zastupnik 
Marko Vešligaj koji su u društ- 
vu načelnika Ivana Maligeca 
zdušno navijali za zelene. 


SIDE KOŠUTIĆ RADogoj 


Ko nk zik 1 


ZAVRŠENA PRVENSTVENA NOGOMETNA 
NATJECANJA U 2016. GODINI 


Još jedna sumorna 
jesen za radobojske 
nogometaše 


Na a + na nied zi ia ud 
Hoće li proljeće biti uspješnije za radobojske nogometaše od ove jeseni? 
Nadajmo se da hoće. 


Jesenskim = dijelom — prvenst- 
venog natjecanja — radobojs- 
ki nogometaši uglavnom ne 
mogu biti zadovoljni. Seniori 
su u okviru Međužupanijske 
nogometne lige - središte od 15 
odigranih utakmica pobijedili u 
svega dvije, tri su završile neri- 
ješeno a izgubili su čak 10. Na 
kraju prvog djela natjecanja s 
90 osvojenih bodova nalaze se 
na pretposljednjem 15. mjestu 
prvenstvene tablice. Ekipa su 
koja je zabila najmanje, svega 
12, a primila najviše čak 53 zgo- 
ditka. Ne štima, dakle, ni napad 
ni obrana pa će u proljeće biti 
teško nadoknaditi manjak bodo- 


va i osigurati opstanak u sadašn- 
jem rangu natjecanja. 
Interesantno da su najbolji re- 
zultat u jesenskom djelu nat- 
jecanja ostvarili veterani, bivši 
aktivni nogometaši Radoboja, i 
tako dokazali da se tu nekada 
igrao daleko kvalitetniji nogom- 
et. Veterani su na prvenstvenoj 
ljestvici treći, mlađi pioniri šes- 
ti kao i juniori i pioniri, dok su 
i nadalje najslabije plasirani, 
najmlađi limači koji nikako da 
dobiju barem jednu utakmicu. 
Od 10 odigranih 9 su izgubili, a 
samo jednom su igrali neriješe- 
no i nalaze se na posljednjem 11 
mjestu prvenstvene ljestvice. 


Advent u Radoboju 


Suradnjom općine i župnika vlč. 
Tomislava Novosela, ove je godine 
uz spomenik radobojskom rudaru 
u središtu Radoboja uređen pros- 
tor na kojem su postavljene četiri 
svijeće, od kojih su tri zapaljene uz 
skup vjernika u subotnja predvečer- 
ja. Adventu su se pridružili i učenici 
OŠ ,Side Košutić“, članovi učeničke 
zadruge koji su pod vodstvom 
učiteljica; Ivanke Švaljek, Dijane 
Šalković i Sanje Dunaj izradili ad- 
ventske vjenčiće, platnene torbe s 


Kako li nas samo život zna iznenadi- 
ti, ushititi, raznježiti! Čovjek posije 
pšenicu, zasadi luk ili salatu i te 
mlade biljčice žive pod snijegom i 
samo čekaju prve proljetne zrake 
da zažive punom snagom. Slično i 
u ove zimske dane kada više vidimo 
magle negoli sunca, pod plaštem 
noći tinja i iskri posebna svjetlost, 
koja nam je ove noći zasjala. lako 
ovih dana noć traje i do šesnaest 
sati, a dan zahvaljujući maglama 
jedva i osam, u našem se srcu ipak 
javlja velika svjetlost. Bog se rađa 
među nama. lako ,zemlju tmina 
pokriva“, kako smo sinoć slušali, 
ispred naših očiju je novi dan, dan 
radosti i veselje. Teško da možemo 
naći druge primjere veće radosti, 
od ove božićne. Takvu radost nam 
naviještaju proroci. Baš prorok budi 
radost. ,Kako su ljupke po gorama 
noge glasonoša radosti koji oglaša- 
va mir, oglašuje sreću“... 

Upravo se to događalo one božićne 
noći i dana u Betlehemu. U beznača- 
jnoj rimskoj provinciji, na pašnja- 
cima u blizini malenog Betlehema, 
rađa se Dijete. Maleno. Oku skriveno. 


Grafička priprema: Zagorje International d.o.o. Krapina - Tisak: Papir market d.o.o. Krapina 


božićnim motivima i medenjake i u 
nedjelju 27. studenoga prodavali ih 
u Župnoj crkvi. Učenica Nika Horvat 
pročitala je zanimljivu priču o četiri 
svijeće i svima zaželjela sretne blag- 
dane, te položila adventski vijenac, 
rad učenika zadrugara na oltar. 
Uređeni prostor uz spomenik ruda- 
ru bio je i mjesto na kojem su se 
vjernici pomolili na blagdan sv. Bar- 
bare, koju su među ostalima kao 
svoju zaštitnicu slavili i radobojski 
rudari. 


Velikima ovoga svijeta nedostupno i 
nedokučivo. Rađa se ono maleno sv- 
jetlo, jedva primjetni žižak u tmina- 
ma ljudskih briga, grijeha i ludosti. 


Samo su oči odabranih prepoznali to 
Svjetlo, samo je srce Božjih siromaha 
bilo otvoreno za taj neprocjenjiv dar: 
Bilo je to srce Marije i Josipa, bila su 


RADOBOJSKO-JESEJANSKI LIST 
Nakladnik: Općina Radoboj - Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Erika Tušek Vrhovec, Ivan Maligec, Snježana Rihtar, Vinko Rihtar - glavni i odgovorni urednik 
Lektor: Tanja Gregurović 
Adresa uredništva: Radoboj 8, 49232 Radoboj - tel: 049/349-110 - fax: 049/349-109 - e-mail: radobojski.list(Dradoboj.hr 
Gornje Jesenje 103, 49233 Gornje Jesenje - tel: 049/375-503 - e-mail: jesenje2(jesenje.hr 


to srca pastira, onih jednostavnih 
tražitelja maloga Božića. 
Bila je to ona istinska svjetlost, ,,sv- 
jetlo istinito koje rasvjetljuje svakog 
čovjeka“, ono ,,mlado sunce“ što nas 
»S visine pohađa“. Došla je punina 
vremena. I doista. I rasla je ta sv- 
jetlost i jačala, da bi u punom sjaju 
zasjala u uskrsnom jutru, da bi svo- 
jom svjetlošću prosvijetlila svakog 
čovjeka. 
To je jednostavna poruka Božića, jed- 
nostavna, a životno važna. Bog je tu. 
Rodio se među nama i rađa se u srcu 
svakog čovjeka koji mu se otvara. To 
je poruka nade, poruka radosti. 
Stoga danas slaviti Božić znači široko 
otvoriti vrata srca za Isusa. Ako ne- 
koga želim primiti u svoju kuću, 
tada mu moram otvoriti vrata. To 
je samo po sebi razumljivo i događa 
se svakodnevno na našim vratima. A 
događa li se to i u našim srcima? Ako 
ta vrata ostaju zatvorena onda nema 
ni Božića. Tada se sve događa bez nas 
i ostajemo sami sa svojim darovima, 
jaslicama i borovima... 
Sretan i blagoslovljen Božić!!! 
Župnik Danijel Herceg 


List je besplatan i izlazi mjesečno. 


